Lingui di Hispania
En Hispania parolesas diversa lingui. La Hispana, oficala e precipua linguo en omna lando, esas matrala linguo dominacanta en preske omna autonoma komunesi. Sis ek la 17 autonoma komunesi havas altra kooficala linguo. Bilingueso en diferanta gradi e diferanta komunikativa situesi inter la Hispana e l'altra linguo esas habituala praktiko por multa Hispani qui vivas en ula ek l'autonoma komunesi.

Sequn inquesto de la yaro 2005, Hispana esas matrala linguo por 89% de la Hispani, Kataluniana, por 9%; Galisiana por 5% e la Baskiana, por 1%, dum ke 3% havus exterlanda matrala linguo. Ecepte la Baskiana, qua esas izolata linguo, omna lingui di Hispania apartenas a la grupo di latinida lingui, brancho del Indo-Europana linguaro.